Elizabeth Kendall - 2009-12-07 Die Sanlam/LitNet Aanlynskryfskool: SkryfNet XXIII - Poësie Tweede weergawe van Elizabeth Kendall se gedig: Herlewing (’n Gedig vir Chris) Jy het na my gekom op ’n dag toe die garsland aan doodgaansiekte wou beswyk toe die kruike leeg en koud en krakerig was toe niks meer nêrens op ’n plek wou pas toe alles halfmas hang. Tog het die wind gedraai en dans verdwaalde klanke nou soos druppels tussen my en jou. Koring en gars staan blinkvet in die aar daar’s komyn en spelt tot wie-weet-waar wyl reën oor dorre aardkors giet en uit die wingerd, pers en groen word kruik en kan eens tot die droesem dor, tot teen die rand gevul. En in die vleie, vol van hoop, vlam baldadig bly vuurpyle in bloedrooi son gedoop waarlangs ons met sagte spore loop. << Terug na SkryfNet XXIII <<